Inovovaný Školský vzdelávací program "Škola pre prax - 8 ročné štúdium"

Vzdelávacia oblasť : Jazyk a komunikácia

**Druhý cudzí jazyk**

**Učebné osnovy predmetu „druhý cudzí jazyk“
Zdôvodnenie zvýšenia dotácie**

Podmienky, organizácia a rozsah vyučovania predmetu.

* Predmet „ druhý cudzí jazyk“ ( NEJ, FUJ, FRJ) sa podľa UP vyučuje v prime a sekunde v rozsahu 2 hodiny týždenne, v tercii až sexte v rozsahu 3 hodiny týždenne, v septime 4 hodiny týždenne a v oktáve 2 hodiny týždenne. Predmet je oproti RUP posilnený o dve hodiny.
* Predmet rešpektuje obsahový štandard ŠVP a prehlbuje výkonový štandard

**Ciele posilnenia hodinovej dotácie predmetu**

**Posilnenie dotácie predmetu je preto, aby žiak kvalitnejšie dokázal naplniť ciele ŠVP:**

- riešiť každodenné životné situácie v cudzej krajine a v ich riešení pomáhať cudzincom, ktorí sú v jeho vlastnej krajine;

- vymieňať si informácie a nápady s mladými ľuďmi a dospelými, ktorí hovoria daným jazykom a sprostredkovať im svoje myšlienky a pocity;

- lepšie chápať spôsob života a myslenia iných národov a ich kultúrne dedičstvo.

Charakteristika ovládania cudzieho jazyka na úrovni A2 podľa SERR predpokladá minimálne počty vyučovacích hodín cudzieho jazyka na postup z nižšej komunikačnej úrovne do vyššej :

|  |  |
| --- | --- |
| Úroveň | Odporúčaný počet hodín |
| A1 | 160 - 190 |
| A2 | 220 - 250 |
| B1 | 240 - 270 |
| B2 | 240 - 270 |

Pri zvýšenej jednohodinovej dotácii osemročného gymnázia sa učebný plán približuje minimálnym odporúčaným počtom hodín pre úroveň A1 a A2 na  **87 %.**

**Zvýšenie kvality výkonových štandardov**

Na základe hore uvedených skutočností chceme v týchto ročníkoch upevniť jazykovú úroveň A1 a dosiahnuť jazykovú úroveň A2, upevniť a z automatizovať používanie druhého cudzieho jazyka, zvýšiť a udržať záujem o druhý cudzí jazyk / nakoľko v tomto veku majú žiaci veľký záujem o výuku druhého cudzieho jazyka- vychádzame z anonymného dotazníka, ktorý sme urobili v júni 2015 / a poskytnúť žiakom možnosť širšej orientácie pri profilovaní sa na ďalšie štúdium .

**Zvýšenou dotáciou sa zmení kvalita vzdelávania hlavne v rámci prehlbovania a upevňovania zručností z druhého cudzieho jazyka** vo všetkých kompetenciách /vo všeobecných a komunikačných jazykových kompetenciách - jazykových , sociolingválnych a pragmatických/.

**Zameriame sa hlavne na tieto kompetencie** :

1. nadviazať kontakt v súlade s komunikačnou situáciou,
2. vyjadriť názor - súhlas, nesúhlas,
3. vyjadriť pocity –šťastie, smútok, súcit, sklamanie, spokojnosť,
4. predstaviť záľuby a vkus – čo mám rád, čo sa mi páči, čo uprednostňujem,
5. porozprávať príbeh – začať príbeh, rozprávať, zhrnúť.

20. októbra 2015

Dzurošková